ಯುಬಿಟಿ ಶಿವಸೇನೆ ಬಣದ ಶಾಸಕನ ಮನೆ ಮೇಲೆ ಇಡಿ ರೇಡ್
ಮುಂಬೈ, ಜ 9 (ಪಿಟಿಐ) ಜೋಗೇಶ್ವರಿ ಪ್ರದೇಶದಲ್ಲಿ ಐಷಾರಾಮಿ ಹೋಟೆಲ್ ನಿರ್ಮಾಣದಲ್ಲಿ ಅಕ್ರಮ ನಡೆದಿದೆ ಎನ್ನಲಾದ ಅಕ್ರಮ ಹಣ ವರ್ಗಾವಣೆ ಪ್ರಕರಣದಲ್ಲಿ ಶಿವಸೇನೆ (ಯುಬಿಟಿ) ಶಾಸಕ ರವೀಂದ್ರ ವೈಕರ್ ಮತ್ತು ಅವರ ಕೆಲವು ಸಂಬಂಧಿತ ಸಂಸ್ಥೆಗಳ ಮೇಲೆ ಜಾರಿ ನಿರ್ದೇಶನಾಲಯ ಇಂದು ದಾಳಿ ನಡೆಸಿದೆ.
ಮುಂಬೈನ ಸುಮಾರು ಏಳು ಸ್ಥಳಗಳನ್ನು ಇಡಿ ಅಧಿಕಾರಿಗಳು ಶೋಧಿಸುತ್ತಿದ್ದಾರೆ ಎಂದು ಉನ್ನತ ಮೂಲಗಳು ತಿಳಿಸಿವೆ. ಇವುಗಳಲ್ಲಿ ವೈಕರ್ ಮತ್ತು ಅವರ ಕೆಲವು ಪಾಲುದಾರರು ಮತ್ತು ಇತರರ ಆವರಣಗಳು ಸೇರಿವೆ ಎಂದು ಮೂಲಗಳು ಉಲ್ಲೇಖಿಸಿವೆ. 64 ವರ್ಷದ ವೈಕರ್ ಅವರು ಉದ್ಧವ್ ಬಾಳಾಸಾಹೇಬ್ ಠಾಕ್ರೆ ಬಣದ ಶಿವಸೇನಾ ಶಾಸಕರಾಗಿದ್ದು, ಮಹಾರಾಷ್ಟ್ರ ವಿಧಾನಸಭೆಯಲ್ಲಿ ಜೋಗೇಶ್ವರಿ ಪೂರ್ವ ಕ್ಷೇತ್ರವನ್ನು ಪ್ರತಿನಿಧಿಸುತ್ತಿದ್ದಾರೆ.
ಮೋದಿ, ಭಾರತ ವಿರೋಧಿ ಹೇಳಿಕೆಗೆ ಮ್ಯಾಟಿ ಖಂಡನೆ
ಇಡಿಯ ಮನಿ ಲಾಂಡರಿಂಗ್ ಪ್ರಕರಣವು ಮುಂಬೈ ಪೊಲೀಸ್ ಆರ್ಥಿಕ ಅಪರಾಧಗಳ ವಿಭಾಗದ ಎಫ್‍ಐಆರ್‍ನಿಂದ ಉದ್ಭವಿಸಿದೆ, ಇದು ಶಾಸಕರು ಉದ್ಯಾನಕ್ಕಾಗಿ ಕಾಯ್ದಿರಿಸಿದ ಪ್ಲಾಟ್‍ನಲ್ಲಿ ಪಂಚತಾರಾ ಹೋಟೆಲ್‍ನ ನಿರ್ಮಾಣಕ್ಕೆ ಕಾನೂನುಬಾಹಿರವಾಗಿ ಅನುಮೋದನೆ ಪಡೆದಿದ್ದಾರೆ ಎಂದು ಆರೋಪಿಸಲಾಗಿದೆ ಇದರಿಂದ ಬಿಎಂಸಿಗೆ ಭಾರಿ ನಷ್ಟ ಉಂಟಾಗಿದೆ ಎಂದು ಅಂದಾಜಿಸಲಾಗಿದೆ.